CELEX: 62007TN0409
Language: bg
Date: 2007-11-16 00:00:00
Title: Дело T-409/07: Жалба, подадена на 16 ноември 2007 г. — Cohausz/СХВП — Izquierdo Faces (acopat)

12.1.2008   
            
            
               BG
            
            
               Официален вестник на Европейския съюз
            
            
               C 8/23
            
         Жалба, подадена на 16 ноември 2007 г. — Cohausz/СХВП — Izquierdo Faces (acopat)
   (Дело T-409/07)
   (2008/C 8/41)
   Език, на който е изготвена жалбата: английски
   Страни
   
      Жалбоподател: Prof. Dr.-Ing. Helge B. Cohausz (Дюселдорф, Германия) (представител: I. Friedhoff, адвокат)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: José Izquierdo Faces (Билбао, Испания)
   Искания на жалбоподателя
   
               —
            
            
               да се отмени оспорваният акт (решение на първи апелативен състав на Службата за хармонизация във вътрешния пазар (марки и дизайни) от 6 септември 2007 г. по преписка R 289/2006-1);
            
         
               —
            
            
               да се осъди другата страна и/или СХВП да заплати разноските.
            
         Правни основания и основни доводи
   
      Регистрирана марка на Общността, предмет на искане за обявяване на недействителност: фигуративна марка „acopat“ за услуги по класове 35 и 42 — марка на Общността № 1 643 782
   
      Притежател на марката на Общността: José Izquierdo Faces
   
      Страна, която иска обявяване на недействителността на марката на Общността: жалбоподателят
   
      Право върху марката на страната, която иска обявяване на недействителността: национална словна марка „COPAT“ за стоки и услуги по класове 9, 35, 41 и 42
   
      Решение на отдела по заличаването: обявява за недействителна марката на Общността
   
      Решение на апелативния състав: отменя решението на отдела по заличаването и отхвърля искането за обявяване на недействителност
   
      Изложени правни основания: Нарушение на член 56, параграфи 2 и 3 от Регламент № 40/94 на Съвета, правило 22, параграф 2 и правило 40, параграф 5 от Регламент № 2868/95 на Комисията, тъй като апелативният състав неправилно е приел, че националната марка не е използвана в Германия през периода 1996-2001 г.